Παρέμβαση στο σπίτι του Γιώργου Λιάγκα πραγματοποίησε ομάδα αντιεξουσιαστών , μετά τον σάλο που προκλήθηκε από τα σχόλια του παρουσιαστή και του πάνελ της μεσημεριανής εκπομπής του στον ΣΚΑΪ για τη φοιτήτρια του ΑΠΘ.

Ειδικότερα, μέλη του Ρουβίκωνα πέταξαν τρικάκια και έγραψαν συνθήματα σε τοίχο.

Σε κείμενο που ανάρτησε σε γνωστή ιστοσελίδα του αντιεξουσιαστικού χώρου o Ρουβίκωνας αναφέρει μεταξύ άλλων: «Αυτά είναι τα πρότυπα που επιλέγει να αναδείξει συνολικά το "star system", ένα κανιβαλικό σύστημα που θα μας βρίσκει πάντοτε απέναντι, με όσες δυνάμεις διαθέτουμε. Η παρέμβαση στο σπίτι του Λιάγκα και τα όσα επιλέξαμε να του μεταφέρουμε μέσω του γραπτού λόγου, θεωρούμε ότι είναι μία από αυτές τις στιγμές αντίστασης και καθημερινού φεμινιστικού αγώνα».